CELEX: 62016FN0045
Language: el
Date: 2016-08-17 00:00:00
Title: Υπόθεση F-45/16: Προσφυγή-αγωγή της 17ης Αυγούστου 2016 — ZZ κατά ETEπ

10.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/32
            
         Προσφυγή-αγωγή της 17ης Αυγούστου 2016 — ZZ κατά ETEπ
   (Υπόθεση F-45/16)
   (2016/C 371/36)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: ZZ (εκπρόσωπος: B. Maréchal, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ETEπ)
   
      Αντικείμενο και περιγραφή της διαφοράς
   
   Αίτημα αποζημιώσεως όσον αφορά την περιουσιακή ζημία και την ηθική βλάβη που ο προσφεύγων-ενάγων ισχυρίζεται ότι υπέστη συνεπεία της υπαγωγής του σε κατάσταση ολικής και μόνιμης ανικανότητας, η οποία υποστηρίζει ότι οφείλεται σε επαγγελματικούς λόγους.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να αποζημιωθεί για τη ζημία ή μέρος αυτής, εφόσον μέρος της ζημίας καλυφθεί από τη σύμβαση ασφαλίσεως της ΕΤΕπ με την ΑXA Belgium,
            
         
               —
            
            
               να του επιδικασθεί χρηματική ικανοποίηση ύψους 150 000 ευρώ για την ηθική βλάβη που υπέστη,
            
         
               —
            
            
               να του επιδικασθούν οι ιατρικές δαπάνες με τις οποίες θα επιβαρυνθεί μελλοντικά και οι οποίες συνδέονται με τα οφειλόμενα στο έντονο στρες προβλήματα υγείας που παρουσίασε, στο μέτρο που οι δαπάνες αυτές δεν θα καλυφθούν από το σύστημα ασφαλίσεως υγείας της ΕΤΕπ,
            
         
               —
            
            
               να του επιδικασθούν οι ήδη πραγματοποιηθείσες ιατρικές δαπάνες που συνδέονται με τα οφειλόμενα στο έντονο στρες προβλήματα υγείας που παρουσίασε, στο μέτρο που οι δαπάνες αυτές δεν καλύπτονται από το σύστημα ασφαλίσεως υγείας της ΕΤΕπ,
            
         
               —
            
            
               να του καταβληθούν τα δικαστικά έξοδα της παρούσας δίκης τα οποία ανέρχονται προσωρινώς στο ποσό των 30 000 ευρώ.